text: Rambuktyve slog sig på guldsmed 
  04 januar 2011 kl. 07.26
  Med en sort VW Golf forsøgte tre ukendte gerningsmænd i nat at køre gennem facaden til en guldsmedforretning i Ølgod.
  Men de  tre hætteklædte mænds anstrengelser var forgæves. Deres bil, som de forsøgte at bakke gennem forruden, blev smadret, og de måtte køre derfra med blandt andet en larmende udstødning.  
  
  ZZ 45 210
  Forsøget på rambuktyveri blev begået kl. 03.25 i Storegade i Ølgod, hvor guldsmeden altså slap med skrækken.
  De tre ukendte gerningsmænd var alle hætteklædte og iført kedeldragter.
  Deres ødelagte og stjålne bil har registreringsnummer ZZ 45 210.
  